

ที่ มท 0810.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

สิงหาคม 2565

เรื่อง ข้อสั่งการรองนายกรัฐมนตรี (พลเอก ประวิตร วงษ์สุวรรณ) ในการตรวจราชการติดตามสถานการณ์น้ำในพื้นที่จังหวัดนนทบุรี

เรียน ผู้ว่าราชการจังหวัด (บัญชีแนบท้าย)

สิ่งที่ส่งมาด้วย สำเนาหนังสือกองอำนวยการน้ำแห่งชาติ ด่วนที่สุด ที่ นร 1417/ว 4135 ลงวันที่ 19 กรกฎาคม 2565 จำนวน 1 ฉบับ

ด้วยสำนักงานทรัพยากรน้ำแห่งชาติ ได้ส่งสรุปข้อสั่งการรองนายกรัฐมนตรี (พลเอก ประวิตร วงษ์สุวรรณ) ในฐานะผู้อำนวยการกองอำนวยการน้ำแห่งชาติ เมื่อคราวเดินทางตรวจราชการติดตามสถานการณ์น้ำ ในวันศุกร์ที่ 8 กรกฎาคม 2565 ณ จังหวัดนนทบุรี เพื่อให้หน่วยงานที่เกี่ยวข้องโปรดดำเนินการตามข้อสั่งการ ดังนี้

1. ให้จังหวัดนนทบุรีและจังหวัดนครปฐม ร่วมกับหน่วยบัญชาการทหารพัฒนา กรมชลประทาน กรมส่งเสริมการเกษตร กรมการท่องเที่ยว กรมการพัฒนาชุมชนและหน่วยงานท้องถิ่น ดำเนินการตามแผนพัฒนาและอนุรักษ์คลองพระพิมล จังหวัดนนทบุรี – จังหวัดนครปฐม ที่กำหนดไว้ โดยหากมีปัญหาอุปสรรคประการใด ขอให้เสนอคณะกรรมการลุ่มน้ำท่าจีนและลุ่มน้ำเจ้าพระยาทราบเป็นระยะ เพื่อจะได้เสนอคณะกรรมการทรัพยากรน้ำแห่งชาติและหาแนวทางแก้ไขต่อไป

2. ให้ทุกฝ่าย ทั้งภาครัฐ เอกชนและประชาชน ร่วมกันพัฒนาและฟื้นฟูแหล่งน้ำ และช่วยกันปลูกฝังจิตสำนึกให้กับเยาวชนคนรุ่นใหม่ ให้รู้รักษ์และดูแลแม่น้ำลำคลองเพื่อคุณภาพชีวิตที่ดีขึ้นอย่างยั่งยืน

ในการนี้ กรมส่งเสริมการปกครองท้องถิ่น ขอให้จังหวัดดำเนินการตามข้อสั่งการของ รองนายกรัฐมนตรี (พลเอก ประวิตร วงษ์สุวรรณ) และรายงานผลการดำเนินการตามข้อสั่งการดังกล่าว ให้กรมส่งเสริมการปกครองท้องถิ่นทราบ ภายในวันจันทร์ที่ 8 สิงหาคม 2565 ในรูปแบบเอกสาร และรูปแบบไฟล์ Word ทางไปรษณีย์อิเล็กทรอนิกส์ sps-water@hotmail.com รายละเอียดปรากฏตาม สิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

ร.อสถ. ................................

ผอ.กพส. .............................

ผอ.กง.พค. ..........................

หน.ฝ. ..................................

จนท. ...................................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. 0 2241 9000 ต่อ 4116 โทรสาร 0 2241 6931

ไปรษณีย์อิเล็กทรอนิกส์ saraban@dla.go.th

**บัญชีแนบท้าย**

ข้อสั่งการรองนายกรัฐมนตรี (พลเอก ประวิตร วงษ์สุวรรณ) ในการตรวจราชการติดตามสถานการณ์น้ำ

ในพื้นที่จังหวัดนนทบุรี

1. จังหวัดนนทบุรี
2. จังหวัดนครปฐม
3. จังหวัดเชียงใหม่
4. จังหวัดแม่ฮ่องสอน
5. จังหวัดพิจิตร
6. จังหวัดอุตรดิตถ์
7. จังหวัดพิษณุโลก